452.31 ORDNI GĦAL KUNSILL TAL-PAGI TAL-ĠOJJELLIERA U ARLOĠĠARA L-AVVIŻ LEGALI 13 ta’ l-1968, kif emendat bl-Avviż Legali 25 ta’ l-1974. L-AVVIŻ LEGALI 13 ta’ l-1968, kif emendat bl-Avviż Legali 25 ta’ l-1974. 1. It-titolu ta’ din l-Ordni hu Ordni għal Kunsill tal-Pagi tal-Ġojjelliera u Arloġġara. 2. Għandu jkun hemm Kunsill tal-Pagi tal-Ġojjelliera u l-Arloġġara għall-impjegati kollha fi kwalunkwe impriża jew parti minn impriża, li l-attivitajlet tagħha jikkonsistu għalkollox jew prinċipalment fl-induratura jew fix-xogħol ta’ induratura bid-deheb jew fidda u fix-xogħol ta’ ġojjellerija, arloġġi u arloġġi ta’ l-idejn. Tifsir. Emendat: A.L.25 ta’ l-1974. 3. F’din l-Ordni, jekk il-kuntest tal-kliem ma jeħtieġx xort’oħra- "manifattura " tinkludi tiswija; "ġojjellerija " tfisser oġġetti magħmulin għalkollox jew prinċipalment jew miksijin bid-deheb, fidda, platinum jew metalli prezzjużi oħra u tinkludi djamanti jew ħaġar prezzjuż u oġġetti ta’ deheb rolled. 4. Data tal-pubblikazzjoni ta’ l-avviż dwar il-ħsieb ta’ l-egħmil ta’ l-ordni. L-Avviż li sejra ssir din l-Ordni ġie pubblikat fil-Gazzetta ta’ l-14 ta’ Novembru, 1967.